Anyi Ngau

YB Dato Anyi Ngau (lahir 1959) merupakan ahli politik Malaysia berketurunan dayak yang aktif di Sarawak. Beliau kini berkhidmat sebagai Pengerusi LADA Buat kali kedua dan Merangkap Ahli Parlimen  sejak 2013. Di peringkat akar umbi, beliau adalah Setiausaha Agung bagi Parti Demokratik Progresif (PDP) Iaitu sebuah parti komponen dalam Gabungan Parti Sarawak (GPS). 

 Kerjaya Politik 
Ahli Parlimen (sejak 2013)

Pilihan Raya Umum 2013

Dalam Pilihan Raya Umum 2013, Anyi membuat penampilan sulung dalam pilihan raya selepas dicalonkan oleh Barisan Nasional (BN) untuk bertanding di kerusi Parlimen Baram. Beliau memenangi kerusi tersebut dan dipilih ke Parlimen sebagai Ahli Parlimen Baram untuk penggal pertama selepas menewaskan anak saudaranya, Roland Engan daripada Pakatan Rakyat (PR), serta seorang lagi calon bebas dengan majoriti tipis hanya 194 undi.

Pilihan Raya Umum 2018

Dalam Pilihan Raya Umum 2018, walaupun terdapat khabar angin bahawa seorang ahli langsung BN akan dicalonkan menggantikan Anyi untuk mempertahankan kerusi Baram, beliau tetap dicalonkan semula oleh BN. Beliau berjaya mempertahankan kerusi tersebut dan dipilih semula sebagai Ahli Parlimen Baram untuk penggal kedua selepas sekali lagi menewaskan Roland daripada Pakatan Harapan (PH) dengan majoriti 1,990 undi.

Pelantikan Politik 2020

Pada 9 Mac 2020, Perdana Menteri Muhyiddin Yassin telah menawarkan jawatan Timbalan Menteri Perpaduan Negara kepada Ahli Parlimen PDP bagi Bintulu, Tiong King Sing. Namun, Tiong menolak tawaran tersebut. Terdapat spekulasi bahawa Muhyiddin akan menawarkan jawatan tersebut kepada Anyi kerana beliau juga merupakan Ahli Parlimen PDP, namun perkara itu tidak pernah berlaku. Sebaliknya, Muhyiddin menawarkan jawatan tersebut kepada Senator dan Naib Presiden Persatuan Cina Malaysia (MCA), Ti Lian Ker, dan tawaran itu diterima olehnya.

Sebaliknya, Anyi telah dilantik sebagai Pengerusi Lembaga Koko Malaysia pada 20 Mei 2020, menggantikan Timbalan Menteri Dalam Negeri II dan Ahli Parlimen Ranau, Jonathan Yasin. Beliau juga telah dilantik sebagai Pengerusi Lembaga Lada Malaysia pada 1 Julai 2020.

Pilihan Raya Umum 2022

Dalam Pilihan Raya Umum 2022, Anyi telah dicalonkan oleh Gabungan Parti Sarawak (GPS) untuk mempertahankan kerusi tersebut sekali lagi. Beliau berjaya mempertahankan kerusi Baram dan dipilih semula sebagai Ahli Parlimen Baram untuk penggal ketiga selepas menewaskan Roland daripada Pakatan Harapan (PH) sekali lagi serta seorang calon bebas dengan majoriti 7,339 undi.

Latar Belakang dan Pendidikan

Anyi berketurunan Kenyah dan merupakan graduan dari Universiti Sains Malaysia (USM).

 Anugerah 
  :
50px Panglima Setia Bintang Sarawak (PSBS) – Dato (2022)
  :
 50x50px Penerima Pingat Pertabalan Yang di-Pertuan Agong ke-17 (2024)

 Rujukan 

Kategori:Kelahiran 1950-an
Kategori:Orang hidup
Kategori:Ahli politik Malaysia berketurunan Dayak
Kategori:Anggota Parti Demokratik Progresif
Kategori:Ahli Dewan Rakyat, Parlimen Malaysia ke-14
Kategori:Penyokong Kerajaan Muhyiddin Yassin
Kategori:Kekal menyokong Kerajaan Muhyiddin Yassin pertama
Kategori:Ahli politik Malaysia berketurunan Orang Ulu
Kategori:Orang Kenyah
Kategori:Ahli Dewan Rakyat, Parlimen Malaysia ke-15